राखी के पावन अवसर पर इस बार महाकाल को हीरे और चांदी से जड़ित राखी बांधी गई. बता दें राखी पर बाबा महाकाल को राखी बांधने और सवा लाख लड्डुओं का भोग लगाने की परंपरा काफी पुरानी है. जिसके लिए महाकाल धर्मशाला में ही महाभोग तैयार किया जाता है. महाभोग बनाने के दौरान पवित्रता का पूरा ध्यान रखा जाता है. दरअसल, राखी पर महाकाल को राखी बांधने की परंपरा करीब तीन दशक पहले शुरू की गई थी. जिसे मंदिर के ही पुजारी ने शुरू किया था.